pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมเจรจาการค้าระหว่างประเทศ ชี้แจงประเด็น “ข้อวิจารณ์การเปิดรับการลงทุนและการกู้เงินจากจีน
วันจันทร์ที่ 19 พฤศจิกายน 2561
กรมเจรจาการค้าระหว่างประเทศ ชี้แจงประเด็น “ข้อวิจารณ์การเปิดรับการลงทุนและการกู้เงินจากจีน
กรมเจรจาการค้าระหว่างประเทศ ชี้แจงประเด็น “ข้อวิจารณ์การเปิดรับการลงทุนและการกู้เงินจากจีน
วันที่ 14 พฤศจิกายน 2561 นางอรมน ทรัพย์ทวีธรรม อธิบดีกรมเจรจาการค้าระหว่างประเทศ กระทรวงพาณิชย์ ชี้แจงประเด็น “ข้อวิจารณ์การเปิดรับการลงทุนและการกู้เงินจากจีน” การเซ็นเสรีการค้ากับจีน ทําให้ไทยขาดดุลจีนเป็นอย่างมาก และจีนขนส่งสินค้าราคาถูกจํานวนมากส่งเข้ามาขายในไทย ส่งผลกระทบต่อธุรกิจ ตามที่ เดอะสเตรตไทม์ส สื่อของประเทศสิงคโปร์ รายงานอ้างอิงบทบรรณาธิการของเดอะเนชั่น ซึ่งกล่าวถึงกรณีรัฐบาลเปิดรับการลงทุนและการกู้ยืมเงินจากจีน ภายใต้การผลักดันของรัฐบาลจีนในโครงการเส้นทางสายไหม หรือ Belt and Road และมีประเด็นกังวลว่า การเซ็นเสรีการค้ากับจีน ทําให้ไทยขาดดุลจีนเป็นอย่างมาก นั้น
ข้อเท็จจริง ดังนี้
FTA อาเซียน - จีน เป็นกลไกสําคัญในการส่งเสริมมูลค่าการค้าระหว่างกัน โดยเฉพาะการส่งออกของไทยไปจีน ในช่วง 15 ปีที่ผ่านมา (2546 - 2560) ขยายตัวถึงร้อยละ 530 ซึ่งเป็นประโยชน์กับผู้ประกอบธุรกิจและผู้ส่งออกของไทยอย่างมาก และแม้ว่าการนําเข้าของไทยจากจีนในช่วง 15 ปี ภายใต้ FTA อาเซียน – จีน จะมีการเติบโตเพิ่มขึ้น แต่ส่วนใหญ่เป็นการนําเข้าเพื่อใช้เป็นวัตถุดิบในการผลิตในประเทศและส่งออกไปต่างประเทศ ซึ่งเป็นประโยชน์ต่ออุตสาหกรรมของไทย
ทั้งนี้ หากผู้ประกอบการไทยมีความกังวลว่าสินค้านําเข้าจากจีนจะก่อให้เกิดความเสียหายกับอุตสาหกรรมของไทย กระทรวงพาณิชย์มีมาตรการรองรับปัญหาดังกล่าว ได้แก่ มาตรการปกป้อง (Safeguard) มาตรการตอบโต้การทุ่มตลาด (Anti-Dumping: AD) และมาตรการต่อต้านการอุดหนุน (Countervailing Measures: CVD) กับสินค้าที่ทะลักเข้ามา เพื่อเก็บภาษีเพิ่มเติมกับสินค้าจากจีนได้
ในขณะเดียวกัน กระทรวงพาณิชย์มีกลยุทธ์ในการผลักดันการส่งออกสินค้าและบริการของไทยเชิงรุกทั้งทางกายภาพ (Physical) และตลาดดิจิทัล (Digital Market) ผ่านช่องทางการค้าสมัยใหม่ อาทิ พาณิชย์อิเล็กทรอนิกส์ (E-Commerce) และการค้าสมัยใหม่ (Modern Trade) เพื่อเพิ่มโอกาสและช่องทางการค้าให้กับผู้ประกอบการไทย
------------------------
รัฐบาลไทย-ข่าวทำเนียบรัฐบาล-รมว.มท. นำคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดำรงราชานุภาพ องค์ปฐมเสนาบดีกระทรวงมหาดไทย เนื่องในวันดำรงราชานุภาพ
วันเสาร์ที่ 1 ธันวาคม 2561
รมว.มท. นําคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ องค์ปฐมเสนาบดีกระทรวงมหาดไทย เนื่องในวันดํารงราชานุภาพ
รมว.มท. นําคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ
กรมพระยาดํารงราชานุภาพ องค์ปฐมเสนาบดีกระทรวงมหาดไทย เนื่องในวันดํารงราชานุภาพ
วันนี้ (1 ธ.ค. 61) เวลา 07.00 น. ณ บริเวณพิธีหน้าศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ เนื่องในวันดํารงราชานุภาพ โดยมีนายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ผู้ว่าการรัฐวิสาหกิจในสังกัดกระทรวงมหาดไทย และผู้แทนหน่วยงานราชการอื่นๆ เข้าร่วมวางพวงมาลา
ในการนี้ รัฐมนตรีว่าการกระทรวงมหาดไทย ได้กล่าวสดุดี สมเด็จพระเจ้าบรมวงศ์เธอ กรมพระยาดํารงราชานุภาพ องค์ปฐมเสนาบดีกระทรวงมหาดไทย มีใจความตอนหนึ่งว่า ด้วยสํานึกในพระกรุณาธิคุณของพระองค์ ที่ทรงวางรากฐานอันมั่นคงให้แก่กระทรวงมหาดไทย และทํานุบํารุงแผ่นดินให้เกิดประโยชน์สุขแก่ประเทศชาติ ทรงเป็นกําลังสําคัญยิ่งในการปฏิรูป การจัดระเบียบบริหารราชการแผ่นดินทั้งในส่วนกลาง และส่วนภูมิภาค ทรงวางรากฐานการปกครองแบบเทศาภิบาล และสุขาภิบาล อันเป็นรากเหง้าของการปกครองในระบอบประชาธิปไตย ทรงตราพระราชบัญญัติลักษณะการปกครองท้องที่ งานตํารวจภูบาลและภูธร และทรงกําหนดความหมายของงานมหาดไทยให้ชัดเจนว่า “บําบัดทุกข์ บํารุงสุข” ซึ่งพระบาทสมเด็จพระจุลจอมเกล้าเจ้าอยู่หัว ทรงมีพระราชดํารัสว่า “กรมดํารงฯ มอบดวงใจให้กระทรวงมหาดไทย และกระทรวงมหาดไทย คือ ผู้ดูแลประเทศชาติ ชาวไทย ให้มีความร่มเย็นเป็นสุข” และทรงได้รับความไว้วางพระราชหฤทัยเป็นอย่างสูง ดั่งปรากฏพระนามว่า ทรงเป็นอัจฉริยะบุรุษแก่มหาชนในทุกสมัยจนเป็นที่ประจักษ์ในระดับนานาชาติ และในปี พ.ศ. 2505 องค์การศึกษาวิทยาศาสตร์และวัฒนธรรมแห่งสหประชาชาติหรือ UNESCO จึงถวายการสดุดีให้ สมเด็จฯ กรมพระยาดํารงราชานุภาพ ทรงเป็น “บุคคลสําคัญของโลก” พระองค์แรกของประเทศไทย ซึ่งนับเป็นเวลาถึง 126 ปี ที่คนมหาดไทยได้ตระหนักในภาระหน้าที่และได้ร่วมปฏิบัติงานอํานวยประโยชน์สุขให้แก่พี่น้องประชาชนอย่างใกล้ชิด และเต็มกําลังความสามารถ เพื่อนําบ้านเมืองไปสู่ความร่มเย็นเป็นสุข ดั่งปณิธาน “บําบัดทุกข์ บํารุงสุข” ตามเจตนารมณ์ของ สมเด็จฯ กรมพระยาดํารงราชานุภาพ ตราบจนปัจจุบัน
รัฐบาลไทย-ข่าวทำเนียบรัฐบาล-ทส. รับมอบเกียรติบัตรอุทยานธรณีสตูลหลังได้รับการประกาศเป็นอุทยานธรณีโลกของยูเนสโก (UNESCO Global Geoparks)
วันจันทร์ที่ 7 พฤษภาคม 2561
ทส. รับมอบเกียรติบัตรอุทยานธรณีสตูลหลังได้รับการประกาศเป็นอุทยานธรณีโลกของยูเนสโก (UNESCO Global Geoparks)
กระทรวงทรัพยากรธรรมชาติและสิ่งแวดล้อม โดย กรมทรัพยากรธรณี จัดพิธีมอบเกียรติบัตรอุทยานธรณีสตูล หลังได้รับการประกาศเป็นอุทยานธรณีโลกของยูเนสโก (UNESCO Global Geoparks)
เมื่อวันที่ 1 พ.ค. 61กระทรวงทรัพยากรธรรมชาติและสิ่งแวดล้อม โดย กรมทรัพยากรธรณี จัดพิธีมอบเกียรติบัตรอุทยานธรณีสตูล หลังได้รับการประกาศเป็นอุทยานธรณีโลกของยูเนสโก (UNESCO Global Geoparks)โดยได้รับเกียรติจาก พลเอก ประยุทธ์ จันทร์โอชา นายกรัฐมนตรีเป็นผู้รับมอบจาก Dr. Benno Boer (Chief of Natural Sciences of UNESCO Bangkok office)ผู้แทนสํานักงานยูเนสโก กรุงเทพฯ ณ ตึกบัญชาการ 1 ทําเนียบรัฐบาล
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า กรมทรัพยากรธรณีเริ่มส่งเสริมการพัฒนาอุทยานธรณีสตูลตั้งแต่ปี 2553 ครอบคลุม 4 อําเภอ คือ อําเภอทุ่งหว้า ละงู มะนังและอําเภอเมือง โดยจังหวัดได้จัดตั้งเป็นอุทยานธรณีสตูล เมื่อวันที่ 14 สิงหาคม 2557 ต่อมาวันที่ 6 ธันวาคม 2559 ได้รับประกาศเป็น “อุทยานธรณีระดับประเทศ” ซึ่งเมื่อวันที่ 8 พฤศจิกายน 2559 คณะรัฐมนตรี เห็นชอบเสนอให้อุทยานธรณีสตูลเป็นสมาชิกอุทยานธรณีโลกของยูเนสโก และ เมื่อวันที่ 17 เมษายน 2561 กระทรวงทรัพยากรธรรมชาติและสิ่งแวดล้อมได้รับแจ้งผลการพิจารณารับรองอุทยานธรณีสตูลเป็นสมาชิกอุทยานธรณีโลกของยูเนสโก อย่างเป็นทางการผ่านหน้าเว็บไซต์ www.unesco.org ประกาศให้เป็นอุทยานธรณีโลก (Satun UNESCO Global Geoparks) นับเป็นข่าวดีอย่างยิ่งสําหรับประชาชนคนไทยทั้งประเทศ ที่เรามีอุทยานธรณีระดับโลกเป็นครั้งแรกของประเทศไทย จัดเป็นประเทศในลําดับที่ 38 ของโลกและเป็นประเทศที่ 5 ของอาเซียน
ทั้งนี้ ดร.ทศพร นุชอนงค์อธิบดีกรมทรัพยากรธรณี กล่าวเพิ่มเติมว่า ขณะนี้ประเทศไทยมีพื้นที่ศักยภาพในการเป็นอุทยานธรณีระดับประเทศ หรือระดับโลก อีกหลายแห่ง อาทิ 1) อุทยานธรณีผาชัน-สามพันโบก จังหวัดอุบลราชธานี 2) อุทยานธรณีไม้กลายเป็นหินตาก จังหวัดตาก 3) อุทยานธรณีโคราช จังหวัดนครราชสีมา 4) อุทยานธรณีขอนแก่น จังหวัดขอนแก่น ซึ่งขณะนี้อุทยานธรณีโคราชและอุทยานธรณีผาชัน - สามพันโบก ได้ยื่นข้อเสนอเพื่อให้กระทรวงทรัพยากรธรรมชาติและสิ่งแวดล้อมพิจารณาประเมินการเป็นอุทยานธรณีระดับประเทศแล้ว และมีแผนที่จะผลักดันเสนอให้เป็นสมาชิกอุทยานธรณีโลกของยูเนสโกในอนาคตอันใกล้ต่อไป
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็น ประธานการประชุมคณะกรรมการบริหารวิทยาลัยการไปรษณีย์แห่งเอเชียและแปซิฟิก ครั้งที่ 48 ที่ประเทศเวียดนาม
วันพุธที่ 27 มิถุนายน 2561
ปลัดกระทรวงดิจิทัลฯ เป็น ประธานการประชุมคณะกรรมการบริหารวิทยาลัยการไปรษณีย์แห่งเอเชียและแปซิฟิก ครั้งที่ 48 ที่ประเทศเวียดนาม
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการบริหารวิทยาลัยการไปรษณีย์แห่งเอเชียและแปซิฟิก ครั้งที่ 48 (APPC Governing Board) เมื่อวันที่ 25 มิถุนายน 2561 ณ เมืองดานัง สาธารณรัฐสังคมนิยมเวียดนาม ซึ่งเป็นส่วนหนึ่งของการประชุมสภาบริหารของสหภาพไปรษณีย์แห่งเอเชียและแปซิฟิก ประจําปี 2561 ระหว่างวันที่ 25 - 29 มิถุนายน 2561 โดยมีผู้เข้าร่วมการประชุมฯ ประกอบด้วยผู้แทนประเทศในเอเชียและแปซิฟิกที่เป็นสมาชิก APPC จํานวน 23 ประเทศ จากทั้งหมด 32 ประเทศ สําหรับการประชุมครั้งนี้มีวัตถุประสงค์เพื่อรายงานผลการดําเนินงานของวิทยาลัยการไปรษณีย์ฯ ซึ่งตั้งอยู่ที่ประเทศไทย ในการจัดการฝึกอบรมให้แก่ประเทศสมาชิก และรายงานสถานะทางการเงินของปีที่ผ่านมา รวมทั้งได้เสนอให้ที่ประชุมพิจารณาและเสนอความเห็นในเรื่องของการปรับหลักสูตรให้ทันสมัยเพื่อรองรับธุรกิจ E-Commerce และบริการทางการเงิน โดยคํานึงถึงผลกระทบที่จะเกิดจากการเปลี่ยนแปลงของเทคโนโลยี (Disruption Technology) ด้วย
**********************
รัฐบาลไทย-ข่าวทำเนียบรัฐบาล-นายกรัฐมนตรีห่วงใยผู้มีรายได้น้อย เล็งเปิดสถานที่ราชการให้ค้าขาย พร้อมสั่งการให้ทุกจังหวัดจัดกิจกรรมสร้างความอบอุ่นระหว่างครอบครัว
วันอังคารที่ 13 มิถุนายน 2560
นายกรัฐมนตรีห่วงใยผู้มีรายได้น้อย เล็งเปิดสถานที่ราชการให้ค้าขาย พร้อมสั่งการให้ทุกจังหวัดจัดกิจกรรมสร้างความอบอุ่นระหว่างครอบครัว
นายกรัฐมนตรีห่วงใยผู้มีรายได้น้อย เล็งเปิดสถานที่ราชการให้ค้าขาย พร้อมสั่งการให้ทุกจังหวัดจัดกิจกรรมสร้างความอบอุ่นระหว่างครอบครัว
วันนี้ (13 มิถุนายน 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า ได้สั่งการให้ทุกจังหวัดเปิดพื้นที่ให้มีการออกกําลังกายในวันหยุดสุดสัปดาห์ โดยจัดตามสวนสาธารณะ ให้มีกิจกรรมระหว่างครอบครัว เพื่อสร้างความอบอุ่น แต่ไม่ตั้งโครงการใหม่และไม่ใช้งบประมาณจํานวนมาก นอกจากนี้ ยังให้แนวทางไปยังกรุงเทพมหานคร (กทม.) เพื่อสนับสนุนผู้มีรายได้น้อยให้มีสถานที่สําหรับการค้าขาย โดยอาจจัดหาพื้นที่ เช่น ค่ายทหาร โรงเรียน ใช้สถานที่ราชการให้เกิดประโยชน์ จัดระเบียบอย่างดี ไม่ค้าขายข้างถนนจนเกะกะการจราจร ทั้งนี้ เพราะมีความเป็นห่วงผู้มีรายได้น้อย ขณะเดียวกัน วันนี้เงินนอกระบบหายไปเป็นจํานวนมาก เพราะรัฐบาลได้ปิดก๊วนผิดกฎหมายทั้งหมด ไม่ว่าจะเป็น การพนันหรือการพนันออนไลน์ ทําให้เงินผิดกฎหมายออกไปจากระบบเป็นจํานวนมาก ซึ่งอาจจะทําให้หลายคนเดือดร้อน
------------------------------
รัฐบาลไทย-ข่าวทำเนียบรัฐบาล-นายกฯ นำรัฐมนตรีนั่งรถไฟขบวนพิเศษ ขอนแก่น-ท่าพระ ณ สถานีรถไฟลอยฟ้า โครงการก่อสร้างรถไฟทางคู่ ช่วงจิระ–ขอนแก่น ชื่นชมสถานีรถไฟลอยฟ้าช่วยเพิ่มความสะดวก ลดความเสี่ยงการเกิดอุบัติเหตุ
วันพฤหัสบดีที่ 14 มีนาคม 2562
นายกฯ นํารัฐมนตรีนั่งรถไฟขบวนพิเศษ ขอนแก่น-ท่าพระ ณ สถานีรถไฟลอยฟ้า โครงการก่อสร้างรถไฟทางคู่ ช่วงจิระ–ขอนแก่น ชื่นชมสถานีรถไฟลอยฟ้าช่วยเพิ่มความสะดวก ลดความเสี่ยงการเกิดอุบัติเหตุ
นายกรัฐมนตรีนํารัฐมนตรีนั่งรถไฟขบวนพิเศษ ขอนแก่น-ท่าพระ ณ สถานีรถไฟลอยฟ้า โครงการก่อสร้างรถไฟทางคู่ ช่วงจิระ–ขอนแก่น ชื่นชมสถานีรถไฟลอยฟ้าช่วยเพิ่มความสะดวก ลดความเสี่ยงการเกิดอุบัติเหตุ
วันนี้ (13 มีนาคม 2562) เวลา 11.05 น. ณ สถานีรถไฟขอนแก่น ตําบลในเมือง อําเภอเมืองขอนแก่น จังหวัดขอนแก่น พลเอก ประยุทธ์ จันทร์โอชา นายกรัฐมนตรี นํารัฐมนตรีเดินขึ้นไปยังบนชานชาลาบนทางยกระดับ ณ สถานีรถไฟขอนแก่น ซึ่งเป็นสถานีรถไฟลอยฟ้าในโครงการก่อสร้างรถไฟทางคู่ ช่วงจิระ – ขอนแก่น เพื่อนั่งรถไฟขบวนพิเศษจากสถานีขอนแก่น ไปยังสถานีรถไฟท่าพระ ระยะทาง 10 กม. โดยใช้เวลาประมาณ 10 นาที โดยมีพลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายกฤษฎา บุญราช รัฐมนตรีว่าการกระทรวงเกษตรและสหกรณ์ นายอาคม เติมพิทยาไพสิฐ รัฐมนตรีว่าการกระทรวงคมนาคม พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และข้าราชการและประชนในพื้นที่ร่วมโดยสารรถไฟขบวนพิเศษนี้ด้วย
ทั้งนี้ โครงการรถไฟทางคู่ช่วงชุมทางถนนจิระ - ขอนแก่น เป็นหนึ่งในโครงการภายใต้แผนปฏิบัติการด้านการคมนาคมขนส่งระยะเร่งด่วน Action Plan ตามที่คณะรัฐมนตรีมีมติเห็นชอบเมื่อวันที่ 1 ธันวาคม 2558 มีระยะทางก่อสร้างรวมทั้งหมด 187 กิโลเมตร รวม 18 สถานี โดยเริ่มต้นก่อสร้างตั้งแต่เมื่อวันที่ 19 กุมภาพันธ์ 2559 และมีความคืบหน้า โดยได้ทยอยเปิดให้บริการแก่ประชาชน ซึ่งสถานีขอนแก่นเป็น 1 ใน 2 สถานีที่เป็นสถานีรถไฟลอยฟ้า ที่มีการก่อสร้างโดยยกระดับสูงขึ้นจากพื้นดิน ซึ่งเพิ่มความปลอดภัยและลดความเสี่ยงในการเกิดอุบัติเหตุ จุดตัดเสมอระดับทางรถไฟกับรถยนต์ เมื่อโครงการนี้ก่อสร้างเสร็จจะช่วยลดระยะเวลาการเดินทางจากชุมทางถนนจิระ - ขอนแก่นจาก 3 ชั่วโมง เหลือเพียง 1 ชั่วโมง 20 นาที และช่วยลดเวลาการขนส่งสินค้าจากเดิม 6 ชั่วโมง เหลือเพียง 2 ชั่วโมง 30 นาที สามารถรองรับผู้โดยสารได้เพิ่มขึ้นจาก 2 ล้านคนต่อปี เป็น 10 ล้านคนต่อปี
โอกาสนี้นายกรัฐมนตรีกล่าวชื่นชมสถานีรถไฟขอนแก่นว่ามีความทันสมัย พร้อมเดินทักทายประชาชนและสื่อมวลชนร่วมขบวนอย่างเป็นกันเองสําหรับสถานีขอนแก่น ในอนาคตอันใกล้จะรองรับผู้โดยสารจากขบวนรถไฟความเร็วสูงที่เชื่อม 3 ประเทศ จีน สปป. ลาว สถานีท่าพระ จะเป็นศูนย์กระจายและรับส่งพัสดุที่สําคัญของภาคอีสานด้วย
จากนั้นในช่วงบ่ายนายกรัฐมนตรีจะเดินทางต่อไปยังจังหวัดนครราชสีมา เพื่อเป็นประธานในงาน “One Transport for all : ระบบคมนาคมหนึ่งเดียวเพื่อประชาชนทุกคน” ณ หอประชุมอาคารสุรพัฒน์ 2 มหาวิทยาลัยเทคโนโลยีสุรนารี ต่อไป
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บสย. ปลื้ม 6 ธนาคารปล่อยกู้ SMEs 1.4 แสนราย หนุนรายย่อยเข้าถึงสินเชื่อ – ค้ำฯ เต็มวงเงิน 13,500 ลบ.
วันพุธที่ 6 มิถุนายน 2561
บสย. ปลื้ม 6 ธนาคารปล่อยกู้ SMEs 1.4 แสนราย หนุนรายย่อยเข้าถึงสินเชื่อ – ค้ําฯ เต็มวงเงิน 13,500 ลบ.
บสย. และ 6 ธนาคารพันธมิตร หนุน SMEs รายย่อย 1.4 แสนรายเข้าถึงสินเชื่อ ปิดโครงการค้ําประกันสินเชื่อ หลังค้ําฯวงเงินเต็มจํานวน 13,500 ล้านบาท เร่งเสนอโครงการใหม่ให้กระทรวงการคลังพิจารณา
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ บสย. ได้ทําหนังสือไปยัง 6 ธนาคารพันธมิตรที่ร่วมโครงการค้ําประกันสินเชื่อรายย่อย ระยะ 2 (Micro Entrepreneurs ) วงเงิน 13,500 ล้านบาท เพื่อแจ้งปิดโครงการ เนื่องจาก บสย.ได้อนุมัติค้ําประกันสินเชื่อเต็มวงเงิน และอยู่ในระหว่างการดําเนินการโครงการใหม่ทันที
โครงการค้ําประกันสินเชื่อรายย่อย ระยะ 2 (Micro Entrepreneurs ) ประสบความสําเร็จเป็นอย่างดี ได้รับการตอบรับจาก 6 ธนาคารพันธมิตรผู้ปล่อยสินเชื่อ ประกอบด้วย ธนาคารไทยเครดิตเพื่อรายย่อย จํากัด (มหาชน) ธนาคารออมสิน ธนาคารทิสโก้ จํากัด (มหาชน) ธนาคารกรุงเทพ จํากัด (มหาชน) ธนาคารอิสลามแห่งประเทศไทย และ ธนาคารเพื่อการเกษตรและสหกรณ์การเกษตร ร่วมกันสนับสนุนการเข้าถึงสินเชื่อช่วยผู้ประกอบการ SMEs รายย่อย ซึ่งส่วนใหญ่มีความต้องการสินเชื่อไม่สูงมาก เฉลี่ยรายละ 100,000 บาท เพื่อนําไปใช้เป็นทุนหมุนเวียน สามารถช่วยผู้ประกอบการ SMEs กลุ่มรายย่อยได้รับสินเชื่อมากกว่า 142,000 ราย มีการออกหนังสือค้ําประกันสินเชื่อ มากกว่า 167,000 ฉบับ และมีสินเชื่อเข้าสู่ระบบมากกว่า 14,000 ล้านบาท ก่อให้เกิดการจ้างงานร่วม 30,000 ราย
นายวิเชษฐ กล่าวว่า เพื่อให้การดําเนินโครงการเป็นไปอย่างต่อเนื่อง ขณะนี้ บสย.กําลังอยู่ในระหว่างการนําเสนอโครงการค้ําประกันสินเชื่อรายย่อย ระยะ 3 วงเงิน 15,000 ล้านบาท ต่อกระทรวงการคลังเพื่อพิจารณา โดยโครงการใหม่นี้ บสย. ยังทําหน้าที่หลักเป็นกลไกขับเคลื่อนเศรษฐกิจฐานราก เพื่อให้ผู้ประกอบการรายย่อยเข้าถึงสินเชื่อ และช่วยลดความเสี่ยงจากการปล่อยสินเชื่อของธนาคารอีกด้วย
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890 9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th
www.facebook.com/tcg.or.th www.tcg.or.th
รัฐบาลไทย-ข่าวทำเนียบรัฐบาล-สธ.ส่งทีมแพทย์ พยาบาล เภสัชกร ดูแลพุทธศาสนิกชน แสวงบุญ ในดินแดนพุทธภูมิ
วันศุกร์ที่ 16 กุมภาพันธ์ 2561
สธ.ส่งทีมแพทย์ พยาบาล เภสัชกร ดูแลพุทธศาสนิกชน แสวงบุญ ในดินแดนพุทธภูมิ
กระทรวงสาธารณสุข ส่งทีมแพทย์ พยาบาล เภสัชกร ดูแลพุทธศาสนิกชนเดินทางแสวงบุญ ณ สังเวชนียสถานและวัดไทยในดินแดนพุทธภูมิ พร้อมมอบเครื่องวัดความดันโลหิต ให้ทีมแพทย์ บริการดูแลประชาชน
กระทรวงสาธารณสุข ส่งทีมแพทย์ พยาบาล เภสัชกร ดูแลพุทธศาสนิกชนเดินทางแสวงบุญ ณ สังเวชนียสถานและวัดไทยในดินแดนพุทธภูมิ พร้อมมอบเครื่องวัดความดันโลหิต ให้ทีมแพทย์ บริการดูแลประชาชน
วันนี้ (16 กุมภาพันธ์ 2561) ที่กรมการแพทย์ กระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข และประธานคณะกรรมการการกํากับดูแลกิจการที่ดี เป็นประธานรับมอบเครื่องวัดความดันโลหิต ที่ได้รับการสนับสนุนจากองค์การเภสัชกรรม จํานวน 3 เครื่อง มูลค่า 64,000 บาท และส่งต่อมอบให้กรมการแพทย์ เพื่อให้ทีมแพทย์และพยาบาล ใช้ในการให้บริการดูแลประชาชนผู้แสวงบุญและพระสงฆ์ สามเณร พุทธศาสนิกชนและประชาชนผู้แสวงบุญ ทั้งชาวไทยและชาวต่างชาติ ณ สถานพยาบาลของวัดไทยในประเทศอินเดียและเนปาล
นายแพทย์เจษฎากล่าวว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข มีความห่วงใยพระสงฆ์ สามเณร แม่ชี พุทธศาสนิกชน และประชาชนที่เดินทางไปแสวงบุญสังเวชนียสถานและวัดไทยในประเทศอินเดียและเนปาล โดยให้กรมการแพทย์ จัดทีมแพทย์และพยาบาลดูแลผู้ป่วยในสถานพยาบาลของวัดไทยในประเทศอินเดียและเนปาล ระหว่างเดือนพฤศจิกายนถึงเดือนมีนาคม ตั้งแต่ปี 2553 อย่างต่อเนื่องมาจนถึงปัจจุบัน ภายใต้โครงการดูแลผู้ป่วยในสถานพยาบาลของวัดไทยในดินแดนพุทธภูมิระหว่างเทศกาลแสวงบุญของชาวพุทธ
สําหรับทีมแพทย์ที่ไปปฏิบัติหน้าที่ มีจํานวน 14 ทีม ประกอบด้วย แพทย์ พยาบาล และเภสัชกร หมุนเวียนปฏิบัติงานทีมละ 3 สัปดาห์ ใน 3 สถานพยาบาล ได้แก่ 1.สถานพยาบาลกุสินาราคลินิก วัดไทยกุสินาราเฉลิมราชย์ สาธารณรัฐอินเดีย 2.โรงพยาบาลพระพุทธเจ้า วัดไทยพุทธคลยา สาธารณรัฐอินเดีย และ3.สถานพยาบาลอโรคยาคลินิก วัดไทยลุมพินี สหพันธ์สาธารณรัฐประชาธิปไตยเนปาล ผลดําเนินงานปี 2559 พบว่ามีผู้รับบริการทั้งชาวไทย ชาวต่างชาติ ชาวอินเดียท้องถิ่นและเนปาล ให้บริการผู้ป่วยทั้งสิ้น 4,899 ราย เป็นคนไทย 2,916 ราย ต่างชาติ 1,983 ราย ส่วนใหญ่ป่วยเป็นโรคระบบทางเดินหายใจ โรคกล้ามเนื้อและกระดูก และโรคผิวหนังตามลําดับ
ทั้งนี้ การให้บริการรักษาพยาบาลโดยไม่เลือกศาสนาและชั้นวรรณะของทีมแพทย์ จากประเทศไทย สร้างความพึงพอใจให้แก่พระสงฆ์ สามเณร พุทธศาสนิกชน ทั้งชาวไทยและชาวต่างชาติเป็นอย่างมาก นอกจากจะเป็นการปฏิบัติงานเพื่อดูแลรักษาผู้ป่วยแล้ว ยังเป็นการเสริมสร้างความสัมพันธ์อันดีระหว่างประเทศไทยกับประเทศอินเดียและเนปาลโดยเฉพาะการพัฒนาสาธารณสุขและคุณภาพชีวิตของประชาชนทั้ง 3 ประเทศ เสริมศักยภาพด้านการบริการรักษาผู้ป่วยของประเทศไทยให้เป็นที่ประจักษ์ต่อนานาประเทศ และสนับสนุนการเป็น Medical Hub ของประเทศอีกด้วย
รัฐบาลไทย-ข่าวทำเนียบรัฐบาล-สธ. ขอ ปชช.เว้นระยะห่างในบ้าน สวมหน้ากากผ้า ช่วยสงกรานต์เป็นเทศกาลลดการระบาดโรคโควิด-19
วันเสาร์ที่ 11 เมษายน 2563
สธ. ขอ ปชช.เว้นระยะห่างในบ้าน สวมหน้ากากผ้า ช่วยสงกรานต์เป็นเทศกาลลดการระบาดโรคโควิด-19
กระทรวงสาธารณสุข เผยในรอบสัปดาห์ที่ผ่านมา ผู้ป่วยโควิด-19 ร้อยละ 56 เป็นการติดเชื้อในครอบครัว กระตุ้นประชาชนในช่วงเทศกาลสงกรานต์นี้ ให้เว้นระยะห่างภายในบ้าน สวมหน้ากากอนามัย  เพื่อให้สงกรานต์นี้เป็นเทศกาลที่ช่วยลดการระบาดของโรค
กระทรวงสาธารณสุข เผยในรอบสัปดาห์ที่ผ่านมา ผู้ป่วยโควิด-19 ร้อยละ 56 เป็นการติดเชื้อในครอบครัว กระตุ้นประชาชนในช่วงเทศกาลสงกรานต์นี้ ให้เว้นระยะห่างภายในบ้าน สวมหน้ากากอนามัย เพื่อให้สงกรานต์นี้เป็นเทศกาลที่ช่วยลดการระบาดของโรค
วันนี้ (11 เมษายน2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 นายแพทย์อนุพงศ์ สุจริยากุล นายแพทย์ทรงคุณวุฒิกรมควบคุมโรค กล่าวถึง สถานการณ์การแพร่ระบาดของโรคโควิด-19 ว่า ขอบคุณคนไทยที่ให้ความร่วมมือกับมาตรการภาครัฐทําให้จํานวนผู้ป่วยรายใหม่ลดลงอย่างต่อเนื่อง แต่อย่าชะล่าใจยังคงเข้มมาตรการอย่างต่อเนื่อง โดยเฉพาะในช่วงเทศกาลสงกรานต์ ที่จะมีการพบปะเพื่อน ญาติผู้ใหญ่ เพื่อขอพร ขอให้เข้มงวดการเว้นระยะห่างระหว่างกัน รวมทั้งการสวมหน้ากากอนามัย เพื่อให้เป็นเทศกาลที่ช่วยลดการระบาดของโรคโควิด-19
ทั้งนี้ ข้อมูลจากกรมควบคุมโรค พบว่าในช่วงสัปดาห์ที่ผ่านมา (วันที่ 4-10 เมษายน 2563 ) พบผู้ป่วย 495 ราย ในจํานวนนี้ 144 รายเป็นผู้สัมผัสใกล้ชิดกับผู้ป่วย โดยร้อยละ 56 เป็นการสัมผัสใกล้ชิดคนในครอบครัว รองลงมาสัมผัสกับเพื่อนร่วมงาน/ผู้มารับบริการร้อยละ 23 ส่วนการสัมผัสจากการพบปะเพื่อนฝูง/คนรู้จักพบร้อยละ18 และการสัมผัสร่วมยานพาหนะ/ในชุมชน พบร้อยละ 3 จากข้อมูลข้างต้นการรักษาระยะห่างระหว่างกันของผู้ใกล้ชิดและคนในครอบครัวจึงเป็นเรื่องสําคัญเพื่อลดการติดเชื้อจากการสัมผัส
ด้านนายแพทย์บัญชา ค้าของ รองอธิบดีกรมอนามัย กล่าวว่า กรมอนามัยได้สํารวจการปฏิบัติตามมาตรการ “อยู่บ้าน หยุดเชื้อ เพื่อชาติ” จํานวน 1,709 ตัวอย่าง เมื่อวันที่ 8 เมษายน ที่ผ่านมา ส่วนใหญ่เข้าใจดีทําตามมาตรการ โดยถามว่าเมื่อวานได้ออกไปนอกบ้านหรือไม่ ร้อยละ 50 ยังต้องออกนอกบ้าน เพื่อทํางาน ทํากิจธุระที่จําเป็นและพบแพทย์, ร้อยละ 38 อยู่บ้านไม่มีคนมาหา, ร้อยละ 12 อยู่บ้านแต่ยังมีคนมาหา ส่วนแนวทางการป้องกันตนเองเมื่ออยู่บ้านและออกไปนอกบ้าน ด้วยการล้างมือหรือใช้แอลกอฮอล์เจลถึงร้อยละ 84.3, สวมใส่หน้ากากอนามัยหน้ากากผ้าร้อยละ 76.7, ระวังไม่เอามือจับหน้า จมูก ปาก ร้อยละ 59.2 และเว้นระยะห่าง 1-2 เมตร ร้อยละ 58.8
สําหรับในช่วงสงกรานต์ มาตรการที่ทุกคนควรปฏิบัติร่วมกัน คือการขอพรต้องเว้นระยะห่างในการไหว้ขอพรญาติผู้ใหญ่ เพราะกลุ่มผู้สูงอายุถือเป็นกลุ่มเสี่ยงสูงต่อการติดเชื้อ และหากอยู่ไกลกันก็ขอให้ใช้การอวยพรทางโทรศัพท์หรือออนไลน์เพื่อร่วมกันลดการแพร่กระจายของเชื้อให้ต่ําลงต่อไปให้ได้
ด้านนายแพทย์วรตม์ โชติพิทยสุนนท์ โฆษกกรมสุขภาพจิต กล่าวว่า ขณะนี้หลายจังหวัดได้มีมาตรการงดจําหน่ายเครื่องดื่มแอลกอฮอล์ นับว่าเป็นช่วงเวลาดีที่ประชาชนจะได้ปรับเปลี่ยนพฤติกรรมลดการดื่มแอลกอฮอล์ ไม่ออกไปตั้งวงสังสรรค์ตามมาตรการเว้นระยะห่างของรัฐบาล ข้อดีคือช่วยประหยัดค่าใช้จ่าย อย่างไรก็ตาม ในผู้ติดสุรา การเลิกดื่มแบบกะทันหัน เสี่ยงเกิดอันตรายต่อชีวิต โดย 24 -72 ชั่วโมงแรก จะมีอาการมือสั่น ใจสั่น เวียนหัว นอนไม่หลับ คลื่นไส้ อาเจียน มีอาการชักและเสียชีวิตได้
ดังนั้น ขอแนะนําให้ผู้ที่ติดสุรา หากต้องการเลิกดื่ม ให้เข้ารับคําปรึกษาจากแพทย์ เพื่อวางแผนการใช้ยาทดแทน หรือโทรปรึกษาสายด่วนเลิกเหล้า 1413
******************************
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกฝ่ายร่วมกู้ร่างผู้เสียชีวิตเรือล่มภูเก็ตสำเร็จ ยืนยันช่วยเหลือเยียวยานักท่องเที่ยวอย่างเต็มที่ พร้อมย้ำการเดินทางทุกประเภทต้องมีมาตรฐานและความปลอดภัย
วันจันทร์ที่ 16 กรกฎาคม 2561
นายกรัฐมนตรีขอบคุณทุกฝ่ายร่วมกู้ร่างผู้เสียชีวิตเรือล่มภูเก็ตสําเร็จ ยืนยันช่วยเหลือเยียวยานักท่องเที่ยวอย่างเต็มที่ พร้อมย้ําการเดินทางทุกประเภทต้องมีมาตรฐานและความปลอดภัย
นายกรัฐมนตรีขอบคุณทุกฝ่ายร่วมกู้ร่างผู้เสียชีวิตเรือล่มภูเก็ตสําเร็จ ยืนยันช่วยเหลือเยียวยานักท่องเที่ยวอย่างเต็มที่ พร้อมย้ําการเดินทางทุกประเภทต้องมีมาตรฐานและความปลอดภัย
วันนี้ (16 กรกฎาคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี ขอบคุณเจ้าหน้าที่ทุกฝ่ายทั้งไทยและจีนที่ร่วมกันปฏิบัติการกู้ร่างผู้เสียชีวิตรายสุดท้ายที่ติดอยู่ใต้ท้องเรือฟินิกซ์กลางทะเลภูเก็ตได้สําเร็จหลังจากพยายามมาหลายวัน โดยที่ผ่านมารัฐบาลได้สนับสนุนการปฏิบัติงานทุกด้านทั้งการส่งเจ้าหน้าที่ประดาน้ํากองทัพเรือและหน่วยต่าง ๆ รวมทั้งอุปกรณ์ที่เกี่ยวข้องไปช่วยเหลือผู้ประสบภัย และลําเลียงศพผู้เสียชีวิตไปประกอบพิธีกรรมทางศาสนาหรือส่งกลับประเทศ
สําหรับการจัดการศพผู้เสียชีวิต 46 ศพ ที่พบก่อนหน้านี้นั้น นายกรัฐมนตรีได้สั่งการให้ดูแลทุกขั้นตอนอย่างดีที่สุด โดยขณะนี้ได้ตรวจสอบอัตลักษณ์บุคคลเสร็จเรียบร้อยทั้งหมด พร้อมกับดําเนินการฌาปนกิจแล้ว 39 ศพ และส่งกลับประเทศจีนทั้งหมด 7 ราย ส่วนการให้ความช่วยเหลือเยียวยานั้นบริษัทประกัน 2 แห่งจะจ่ายเงินชดเชยแก่ญาติของผู้เสียชีวิตรายละ 1.1 ล้านบาท และกองทุนช่วยเหลือเยียวยานักท่องเที่ยวชาวต่างชาติของรัฐบาลจ่ายสมทบอีกรายละ 1 ล้านบาท
ส่วนผู้บาดเจ็บจากเรือฟินิกซ์และเรือเซเรเนต้าล่มนั้น บริษัทประกันจ่ายเงินชดเชยค่ารักษาพยาบาลรวมแล้วไม่เกินรายละ 515,000 บาท และกองทุนช่วยเหลือเยียวยานักท่องเที่ยวฯ จ่ายสมทบอีกไม่เกินรายละ 500,000 บาท
"นายกฯ เน้นย้ําว่า เงินกองทุนที่รัฐบาลช่วยสมทบให้นั้นขอให้มองถึงอกเขาอกเรา เพราะเหตุการณ์นี้เกิดขึ้นกับนักท่องเที่ยวที่เดินทางมายังประเทศไทย เราต้องร่วมรับผิดชอบตามหลักมนุษยธรรม และหากเกิดขึ้นกับญาติของเราบ้าง เงินมากแค่ไหนก็ไม่อาจทดแทนชีวิตที่สูญเสียไปได้"
นอกจากนี้ นายกรัฐมนตรีได้กําชับให้ทุกฝ่ายถอดบทเรียนจากเหตุการณ์ที่เกิดขึ้น เช่น การบังคับใช้กฎหมายเรื่องการตรวจเรือ มาตรฐานความปลอดภัยของเรือ ผู้ขับขี่เรือ ฯลฯ โดยจะต้องทําทุกอย่างอย่างเข้มงวดและต่อเนื่อง ไม่ใช่เฉพาะช่วงหลังเกิดเหตุเท่านั้น เพื่อให้นักท่องเที่ยวทุกประเทศเกิดความเชื่อมั่น
"นายกฯ ระบุว่า วันนี้ต้องแก้ปัญหาเฉพาะหน้าเพื่อให้เกิดความประทับใจและอุ่นใจ แต่ในระยะยาวนั้นธุรกิจท่องเที่ยวทุกประเภทจะต้องมีความปลอดภัยจริง ๆ ทั้งเรือ เครื่องบิน รถบัส รถตู้ รถแท็กซี่ ในทุกมิติ เพื่อให้ประเทศไทย เป็นจุดหมายปลายทางของการท่องเที่ยวที่ดี มีมาตรฐาน อย่างครบวงจร"
--------------------
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้หน่วยงานที่เกี่ยวข้องตรวจสอบ และดำเนินการตามกฎหมายกรณีมิจฉาชีพจีนแอบอ้างเปิดโรงพยาบาลในไทย
วันพุธที่ 24 ตุลาคม 2561
นายกรัฐมนตรีสั่งการให้หน่วยงานที่เกี่ยวข้องตรวจสอบ และดําเนินการตามกฎหมายกรณีมิจฉาชีพจีนแอบอ้างเปิดโรงพยาบาลในไทย
นายกรัฐมนตรีสั่งการให้หน่วยงานที่เกี่ยวข้องตรวจสอบ และดําเนินการตามกฎหมายกรณีมิจฉาชีพจีนแอบอ้างเปิดโรงพยาบาลในไทย
วันนี้ (24 ตุลาคม 2561) เวลา 14.40 น. ณ บริเวณห้องโถงชั้น 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการประชุมคณะรัฐมนตรีถึงกรณีกลุ่มมิจฉาชีพจีนแอบอ้างเปิดโรงพยาบาลในประเทศไทย เพื่อหลอกรักษาคนจีนว่า คงไม่ใช่เรื่องของรัฐบาลหรือเจ้าหน้าที่เราทําอะไรผิด เป็นเรื่องของภาคเอกชน กลุ่มบุคคล หรือบุคคล ไม่ว่าจะคนไทยหรือคนต่างประเทศมาประกอบอาชีพที่ไม่ถูกต้องในประเทศไทยก็ต้องถูกดําเนินคดี โดยได้มอบหมายให้ตํารวจและกระทรวงสาธารณสุขไปตรวจสอบ แก้ไข และดําเนินการตามกฎหมายแล้ว ซึ่งเราต้องเข้มงวดกวดขันในเรื่องเหล่านี้ให้มากที่สุด เพราะมีผลกระทบต่อหลาย ๆ เรื่อง รวมถึงเรื่องการท่องเที่ยวด้วย
--------------------------------------------